# OmegaT-ren kontsola-modua

- Aurreko baldintzak

- Kontsola moduan abiatzea

- Aukera gehigarriak

Kontsola moduaren bidez, OmegaT script-gintzako ingurune batean erabil daiteke itzulpen-tresna gisa. OmegaT kontsola moduan abiatzen denean ez da erabiltzaile-interfazerik kargatzen (beraz, edozein kontsolatan funtzionatuko du) eta proiektua automatikoki itzultzen da.

### Aurreko baldintzak

OmegaT kontsola moduan erabiltzeko, OmegaT-ren proiektu bat existitu behar da. Kokapena edozein izan daiteke, kokapen hori komando-lerroan idatzi behar baituzu abioan.

Beste ezarpen batzuk erabili nahi izanez gero, konfigurazio-fitxategiak existitu behar dira. Bi modu daude:

1. Exekutatu OmegaT modu normalean (EIarekin) eta zehaztu ezarpenak. OmegaT kontsola moduan abiarazten baduzu, ezarpen horiexek erabiliko ditu. OmegaT modu normalean ezin baduzu erabili (ingurune grafikorik ez badago):
2. kopiatu ezarpen-fitxategiak beste ordenagailu bateko OmegaT-ren instalazio batetik eta itsasi direktorio batean. Kokapena edozein izan daiteke, kokapen hori komando-lerroan idatzi ahal baituzu abioan. Kopiatu beharreko fitxategiak filters.conf eta segmentation.conf dira, eta erabiltzailearen direktorio nagusian daude (C:\Documents and Settings\%Erabiltzailea%\OmegaT Windows-en, /home/%erabiltzailea%/.omegat/ Linux-en)

### Kontsola moduan abiatzea

OmegaT kontsola moduan abiarazteko, parametro gehigarriak erantsi behar dira abioan. Garrantzitsuena `<project-dir>` da, eta aukeran, `--config-dir=<config-dir>`.

Adibidea: `$> java -jar OmegaT.jar /bidea/proiektura --config-dir=/bidea/konfigurazio/fitxategietara --mode=console-translate`

Azalpena:

`<project-dir>` | itzuli beharreko proiektua non dagoen esaten dio OmegaT-ri. Parametro hau eransten bada, OmegaT kontsola moduan abiatzen da eta adierazitako proiektua itzultzen du.
`--config-dir=<config-dir>` | konfigurazio-fitxategiak gordeta dauden direktorioa esaten dio OmegaT-ri. Eransten ez bada, OmegaT balio lehenetsietara itzultzen da (OmegaT direktorioa erabiltzailearen direktorio nagusian edo, hura existitzen ez bada, uneko direktorioa).
`--mode=console-translate` | OmegaT kontsula moduan abiatzen da eta adierazitako proiektua itzultzen du

### Aukera gehigarriak

Komando-lerroko beste parametro bat ere erabil daiteke kontsola moduan: `--quiet`. Modu isilean (quiet), informazio gutxiago erakusten da pantailan. Normalean egoera-barran ematen diren mezu guztiak ez dira erakusten. Erabilera: `java -jar OmegaT.jar /bidea/proiektura --quiet`

Legezko oharrak | Orri nagusia | Aurkibidea