## Configuració del tipus de lletra

Aquest diàleg us permet modificar el tipus de lletra que l'OmegaT utilitza als diàlegs següents:

- Finestra principal de l'OmegaT (l'editor, el visualitzador de coincidències i el visualitzador de glossaris)

- Finestra de cerca

- Finestra de validació de les etiquetes

Per obrir el diàleg, seleccioneu Opcions → Tipus de lletra... al menú principal.

El diàleg conté:

- Una llista desplegable per seleccionar un dels tipus de lletra disponibles al vostre ordinador.

- Un camp d'edició per canviar la mida del tipus de lletra.

- Una àrea amb un text d'exemple per tal de comprovar com es visualitzarà el tipus de lletra seleccionat.

Avís: En alguns casos és possible que, en canviar la configuració del tipus de lletra, l'OmegaT trigui un temps considerable en actualitzar la visualització, especialment si teniu obert un fitxer que conté un gran nombre de segments. A més, tingueu en compte que alguns tipus de lletra funcionen millor en determinats parells de llengües que en altres.

Avisos legals | Inici | Índex